Man pleit skuldig vir verkragting, moord van 12-jarige | Maroela Media
Man pleit skuldig vir verkragting, moord van 12-jarige
Michaela Williams (12) (Foto: SAPS)
Die man wat daarvan beskuldig word dat hy 'n 12-jarige meisie in Januarie vanjaar vermoor het, het Woensdag in die hooggeregshof in Kaapstad skuldig gepleit op alle aanklagte teen hom.
Steven Fortune het skuldig gepleit op 'n aanklag van moord, twee aanklagte van verkragting en 'n aanklag van ontvoering.
Volgens die staat het Fortune, wat bekend was aan die 12-jarige Michaela Williams en haar gesin, vooraf beplan om die kind te verkrag en te vermoor.
Michaela, 'n meisie van Pelican Park, is op 7 Januarie as vermis aangemeld. Sy het die betrokke aand net na 19:30 verdwyn toe sy na aandete buite gaan speel het.
Fortune het haar na 'n leë erf, nie ver van haar ouerhuis af nie, gelok.
Volgens 'n opsomming van feite wat aan die hof voorgelê is, het Fortune vir Michaela gewurg. Sy het probeer terugbaklei en in die proses sy bril afgeslaan. Daarna het hy die frokkie wat sy aangehad het van haar lyf geskeur en die materiaal gebruik om haar hande agter haar rug vas te maak.
Fortune het Michaela toe verkrag.
Toe sy om hulp probeer skree, het hy haar romp gebruik om haar te wurg in 'n poging om haar stil te hou.
Die staat voer aan Fortune het twee betonblokke op die jong meisie se kop gegooi en haar liggaam daarna met 'n kombers bedek voordat hy gevlug het.
Fortune is al voorheen beskuldig van poging tot moord en die verkragting van 'n minderjarige.
Die polisie het hom 'n dag ná Michaela se verdwyning ingeneem vir ondervraging.
Fortune het op daardie dag 'n boodskap aan 'n familielid gestuur, wat weer aan die polisie gesê het waar Fortune hom bevind.
Ná sy inhegtenisneming het hy 'n verklaring afgelê waarin hy aangedui het waar Michaela se liggaam is.
Volgens die nadoodse ondersoek is die oorsaak van Michaela dood 'n kombinasie van verwurging en 'n hou teen die kop.
20 Powerball-boerpotwenners laat wenkbroue lig
Minister veroordeel moord op bejaarde boer
Hierdie gebeure is die direkte gevolge van vrylik beskikbare pornografie. Die samelewing maai wat gesaai is deur wetgewing (of liewer, gebrek daaraan), en jong kinders, meisies en vroue betaal die prys oor en oor.
alreeds voorheen aangekla vir poging tot moord en verkragting, en hy was uit om te doen wat hy wil! daarom het ons 'n beter stelsel nodig, en as die howe dit nie kan gee nie, moet boendoe gereg sy gang gaan. raak ontslae van die vullis vir eens en altyd! voor hulle weer uitkom en nog onskuldige kinders verkrag en vermoor!
En nou gaan hy lekker in die tronk sit. Want hy het mos regte. Vat die vark uit. Sterkte aan die familie.
Hoekom word verkragters net liggies gestraf? Hulle is die skuim van die aarde.
Die verkragters is meestal bekend aan die gesin, was hulle bewus van sy verlede? 'n Jakkals verander van kleur maar nie van geur nie.